Okuchaze uDa Gama beshaywa kwiMTN8UMQEQESHI weHighlands Park * -Owen Da Gama uneme ngeqembu lakhe yize beshayiwe kowamanqamu weMTN8 ngempelasonto Isithombe: BACKPAGEPIXUJATSHULISWE wukudangala kwabadlali bakhe bephucwa iqatha emlonyeni umqeqeshi weHighlands Park, * -Owen Da Gama, obona bezoqina ukhakhayi ngokudlala owamanqamu.IHighlands ihlulwe yiSuperSport United ngo 1-0 kaBradley Grobler kowamanqamu weMTN8 e-Orlando Stadium, eSoweto, ngoMgqibelo. Ngaphandle kokuthi abadlali beHighlands balahlekelwe yithuba lokuziqophela umlando kodwa baphunyukwe yizizumbulu. Ngaphambi komdlalo, abaphathi bathembise abadlali ukuthi bazohlukaniselana uR4 million kuR8 million wesiteki uma bewina.“Engikuthandile ngabafana ukuthi badangele. Uphawu oluhle lolo kimina. Kade bengahlezi bejabulela ukuthi badlalile (kowamanqamu). Baphatheke kabi. Sinesonto nesigamu sizozama ukulungisa sibadlulise kulesi simo. Sizobanika izinsuku ezimbili zokuphumula, bacabange ngokwenzekile. Emuva komdlalo ngiyalele abadlali ukuthi bahlale enkundleni babuke iSuperSport iphakamisa indebe bayishayele ihlombe ukuze bathole umuzwa wokuba wompetha,” kusho uDa Gama.Bekungokwesithathu uDa Gama efinyelela kowamanqamu njengomqeqeshi. Uwudlale kabili esekwiSilver Stars. Lo mqeqeshi uhlalelwe wumsebenzi wokubuyisa ukuzethemba kubadlali bakhe ngaphambi kokubuya kwemidlalo ye-Absa Premiership. I-Lions of The North izobuyela enkundleni ngo-Okthoba 23 uma isibhekene neMamelodi Sundowns.“Bafunde lukhulu abafana, ngokuzayo bazokwenza kangcono. Ngikhumbula ngikwiSilver Stars sadlala kowamanqamu weCoca Cola sahlulwa yiChiefs kodwa lokho kwasenza iqembu. Kusuka lapho sakhula. Sinabadlali abaningi abasebancane. Namanje lokhu kuyingxenye yokukhula ukuze sifike lapho sifuna ukufinyelela khona. Kufanele sibhekisise lapho esingalungisa khona, singathathi lokhu njengokuphela komhlaba. Lokhu kuyisiqalo sohambo lwethu. Sesiyakwazi ukuthi kunjani ukuhlulwa kowamanqamu. Maningi amaqembu kwiPSL angakaze afike lapho esifike khona,” kusho uDa Gama.
